
Бүген, эчке эшләр органнары хезмәткәрләре көнендә, Татарстан Президенты Рөстәм Миңнеханов ТР буенча Эчке эшләр министрлыгы хезмәткәрләренә яңа хезмәт автомобильләре ачкычлары тапшырды. Тантаналы чара Казанда Татарстан Республикасы буенча Эчке эшләр министрлыгының ЮХИДИ идарәсе плацында узды.

Бүген Казан вертолетлар заводында винтлы машиналарны җыю буенча яңа цех һәм һөнәри белем бирү үзәге төзелешенә старт бирелде. Тантаналы чарада Татарстан Республикасы Президенты Рөстәм Миңнеханов, Ростех дәүләт корпорациясе генераль директоры урынбасары Дмитрий Леликов, Ростех дәүләт корпорациясе авиация комплексының индустриаль директоры Анатолий Сердюков, «Россия вертолетлары» холдингы генераль директоры Андрей Богинский, «Технодинамика» холдингы башлыгы Игорь Насенков, Казан вертолетлар заводы идарәче директоры Алексей Белых катнашты.

Бүген Татарстан Республикасы Президенты Рөстәм Миңнеханов генераль конструктор - А. Люльки ис. тәҗрибә-конструкторлык бюросы – «ОДК-Уфа моторлар төзү җитештерү берләшмәсе» ҖАҖ филиалы директоры Евгений Марчуковка А.Н. Туполев исемендәге халыкара премиясен тапшырды.

Бүләкләү тантанасы ТР Хөкүмәте Йортында узды

Татарстан Премьер-министры Алексей Песошин Татарстан Эчке эшләр министрлыгы хезмәткәрләрен һәм ветераннарын һөнәри бәйрәмнәре белән котлады.

Бүген Мәскәүгә эш сәфәре кысаларында Татарстан Республикасы Президенты Рөстәм Миңнеханов Россия Энергетика министры Николай Шульгинов белән очрашты.

Төбәкнең ягулык-энергетика комплексы эшчәнлеге мәсьәләләре һәм алга таба үсеш перспективалары турында фикер алыштылар.

1 декабрьгә кадәр Татарстанда 2 млн 175 мең кеше өч төрле салым -транспорт, җир, күчемсез милек салымнары түләргә тиеш. Быел салым күләме 8,1 млрд сум тәшкил итә.

Бу хакта ТР Хөкүмәте йортында узган брифингта Федераль салым хезмәтенең Татарстан Республикасы буенча идарәсе башлыгы Марат Сафиуллин хәбәр итте.

Бүген Мәскәүдә «Россия Инновацион төбәкләре ассоциациясе» (АИРР) Россия Федерациясе субъектларының икътисадый хезмәттәшлек ассоциациясе Күзәтчелек советының чираттагы утырышы узды.

Утырышта Татарстан Республикасы Президенты – РИРА Советы рәисе Рөстәм Миңнеханов катнашты.

Утырыш барышында оештыру мәсьәләләре хәл ителде. Ассоциация Күзәтчелек советының элеккеге составы вәкаләтләре вакытыннан алда туктатылды. АИРР Күзәтчелек советының яңа әгъзалары сайланды.

РИРА Советы рәисе итеп РФ Хөкүмәте Рәисе урынбасары Марат Хөснуллин сайланды.

Бүген Татарстан Республикасы Дәүләт Киңәшчесе Минтимер Шәймиев Дәүләт һәм муниципаль хезмәтләрнең бердәм порталын (www.gosuslugi.ru) файдаланып, Бөтенроссия халык санын алуда катнашты.

Бүген Казан югары танк команда училищесы полигонында Күмәк куркынычсызлык турында шартнамә оешмасының (ККШО) күмәк тынычлык урнаштыру көчләре белән «Какшамас туганлык – 2021» дигән уртак өйрәнүләр башланды. Уртак гамәлләр башкару өчен Әрмәнстан, Беларусь, Казахстан, Кыргызстан, Россия һәм Таҗикстанның хәрби контингентлары җәлеп ителә.

Бүген «Ак Барс» көрәш сараенда «Автодор» дәүләт компаниясе призларына көрәш буенча бөтенроссия ярышлары һәм «Автодор кубогы» грек-рим көрәше буенча республика ярышлары ачылды. Ачылыш тантанасында Татарстан Республикасы Президенты Рөстәм Миңнеханов, РФ спорт министрының беренче урынбасары Азат Кадыйров һәм «Автодор» дәүләт компаниясе идарәсе рәисе Вячеслав Петушенко катнашты.
Рәсми Татарстан